નવસારી શહેર મામલતદારના પુરવઠા વિભાગના નાયબ મામલતદાર અને જિલ્લા પુરવઠા વિભાગ દ્વારા મળેલી ફરિયાદના આધારે શુક્રવારે શહેરના જાણીતા ભીખાભાઈ ભજીયાવાળા એન્ડ સન્સના ગોડાઉન ઉપર દરોડા પાડયા હતા. દરોડા દરમિયાન જરૂરી દસ્તાવેજો જાળવવામાં આવ્યા ન હોવાનું અને 440 લીટર નિઓસોલનો જથ્થાની કોઈ માહિતી ન હોવાથી તેને સીઝ્ડ કરવામાં આવ્યો હતો. તહેવારોના દિવસોમાં શહેર મામલતદારની ટીમના દરોડાથી શહેરાઅ અન્ય ફરસાણ વિક્રેતાઓમાં ફફડાટ ફેલાયો હતો.